טייסת 123

טייסת 123, המכונה גם "טייסת ציפורי המדבר" (כונתה בעבר: "טייסת הבֵּלים הדרומית"), היא טייסת מסוקי סער בחיל האוויר הישראלי.

עיקר פעילותה השוטפת של הטייסת הוא בתובלה וחילוץ של לוחמים, חילוץ מטיילים אבודים ופינוי נפגעי תאונות דרכים.

== היסטוריה ==
הטייסת הוקמה ב-10 במרץ 1965 והפעילה מסוקי בל 47G-2. הטייסת פעלה מבסיס תל נוף ושימשה כטייסת אימון המסוקים של בית הספר לטיסה. מאוחר יותר הוסבה הטייסת למסוקי בל 205 ועברה, בחודש אוגוסט 1969, לבסיס חצרים. בשנת 1978 החליפה הטייסת את מסוקי הבל-205 במסוקי בל 212 ("אנפה"), ששירתו בטייסת עד שנת 2002.

במלחמת יום הכיפורים פעלה הטייסת בעיקר בחזית הדרום. אחד ממסוקיה הופל באש נ"מ מצרית וכל צוותו למעט טייס המשנה, נהרג. במלחמת שלום הגליל איבדה הטייסת שני מסוקים: אחד הופל על ידי אש נ"מ של המחבלים בנבטייה ושני נתקל בחוטי חשמל בטיסה מבצעית ליד אגם קרעון והתרסק. צוותי שני המסוקים נהרגו.

ב-24 בספטמבר 1984 התרסק מסוק "אנפה" של הטייסת בנחל בזק בעת אימון מרדף עם כוח מבסיס האימונים של חטיבת גולני. בתאונה נהרגו שני הטייסים, מכונאי מוטס ושני לוחמי גולני.

ב-8 באוגוסט 2002 נפתחה הטייסת מחדש בבסיס חצרים כטייסת מסוקי סיקורסקי UH-60 בלק הוק, "ינשוף". חמשת המסוקים הראשונים של הטייסת הגיעו לישראל בתחילת החודש בבטנו של מטוס C-5 גלקסי של חיל האוויר האמריקני שנחת בבסיס נבטים. טייסת 123 היא טייסת הבלק-הוק השנייה שנפתחה בישראל לאחר טייסת 124 המוצבת בבסיס פלמחים.

הטייסת קיבלה ציון לשבח מהרמטכ"ל על פעילותה במלחמת לבנון השנייה.

ב-2015 הוחלט להעביר את הטייסת לבסיס פלמחים. ב-15 ביולי 2015 עברה הטייסת מבסיס חצרים לבסיס פלמחים.

הטייסת הפעילה בעבר את המסוקים הבאים: בל-212, בל-205, בל-47, וגם סיקורסקי S-58 שהושאלו מטייסת 124.

בין מפקדי הטייסת: דן ברוס (מפקד הטייסת במלחמת יום הכיפורים), אמיתי חסון, אמנון אורון, ראובן לוי, עופר בן-פרץ, ישראל יהלום, אורי מנור, מוטי רגב, יעקב רשף (מלחמת לבנון), שמואל אלדר (1984-1986), מיקי בר, אלכס דן,ערן כהן,אבנר בלקנאי (2003-2005).

ב-29 באוקטובר 2023 בצעה טייסת 123 את החילוץ המוסק הראשון מתחילת התמרון הקרקעי במלחמת חרבות ברזל.

== סמלי הטייסת בעבר ==
בסמל הטייסת משולבת האות B האנגלית, האות הראשונה בשם החברה Bell, יצרנית המסוקים שהופעלו בטייסת בעבר.
{| align="center" style="text-align: center;"
| <gallery widths="150px" heights="150px" perrow="4">
תמונה:IAF_Squadron_123_1.png|בתקופת המסוק "בל-212" ("אנפה")
תמונה:IAF_Squadron_123_2.png|בתקופת המסוקים "בל-212" ו- "בל-205"
תמונה:IAF_Squadron_123_3.png|בתקופת המסוקים "בל-205" ו- "בל-47"
תמונה:IAF_Squadron_123_4.png|בתקופת המסוק "בל-47"
</gallery>
|}

== גלריית תמונות ==
{| align="center" style="text-align: center;"
| <gallery widths="250" heights="200" perrow="4">
קובץ:IAF UH-60.jpg|מסוק UH-60 בלק-הוק ("ינשוף") של טייסת 123
קובץ:UH-60.jpg|מסוק UH-60 בלק-הוק ("ינשוף") של טייסת 123 בטיסה
קובץ:Paras226blackhawk.JPG|תרגיל משותף עם צנחנים
קובץ:Israel 75th Independence Day - Israeli Air Force Fly By XLIX.jpeg|מסוק UH-60 בלק-הוק ("ינשוף") של טייסת 123 בטיסה מעל קריית הלאום בירושלים
קובץ:Squadron 123 training exercise, April 2024. I.jpg
</gallery>
|}

== לקריאה נוספת ==
* משה גבעתי, שלוש לידות בספטמבר, תל אביב: הוצאת 'מערכות' ומשרד הביטחון – ההוצאה לאור, תש"ן-1990.
* משה גבעתי, הישרדות בספטמבר - לקחים מבצעיים ממלחמות ישראל, חולון: הוצאת 'רעות', תשע"ג-2013.

== קישורים חיצוניים ==

* 
* 
* 
* 
* .

== הערות שוליים ==

1- 019
קטגוריה:יחידות צה"ל שעוטרו בצל"ש הרמטכ"ל